In ŉ artikel in die Beeld gebruik prof Nico Koopman die term “Elastiese hoop”. Hy skryf nav. ŉ boek wat ’n teoloog, John H. Westerhoff, jare gelede geskryf het met die titel “Will Our Children Have Faith?”
Dan verwys hy na die begrip elastiese hoop “Ek word oorweldig deur dié getuienis van opstandingshoop (verwysende na mense wat te midde van die vernietigende brande in Knysna steeds bly glo), van veerkragtige hoop, van – soos ’n bekende Stellenbosse wynboer dit onlangs in ’n Pinksterbiduur verwoord – elastiese hoop, hoop wat gerek en getrek, maar nie gebreek kan word nie”.
Ek weet nie wat jou persoonlike konteks vandag verteenwoordig nie. Miskien is jy op die rant van moedeloosheid.